CELEX: 62013TB0005
Language: el
Date: 2013-08-29 00:00:00
Title: Υπόθεση T-5/13 R: Διάταξη του Προέδρου του Γενικού Δικαστηρίου της 29ης Αυγούστου 2013 — Iran Liquefied Natural Gas κατά Συμβουλίου (Ασφαλιστικά μέτρα — Κοινή εξωτερική πολιτική και πολιτική ασφαλείας — Περιοριστικά μέτρα κατά του Ιράν — Δέσμευση κεφαλαίων και οικονομικών πόρων — Απαγόρευση εκτελέσεως των εκκρεμών εμπορικών συμβάσεων — Αίτηση αναστολής εκτελέσεως — Προδήλως απαράδεκτο της ενστάσεως ελλείψεως νομιμότητας επί της οποίας στηρίζεται η αίτηση — Απαράδεκτο της αιτήσεως)

12.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/6
            
         Διάταξη του Προέδρου του Γενικού Δικαστηρίου της 29ης Αυγούστου 2013 — Iran Liquefied Natural Gas κατά Συμβουλίου
   (Υπόθεση T-5/13 R)
   (Ασφαλιστικά μέτρα - Κοινή εξωτερική πολιτική και πολιτική ασφαλείας - Περιοριστικά μέτρα κατά του Ιράν - Δέσμευση κεφαλαίων και οικονομικών πόρων - Απαγόρευση εκτελέσεως των εκκρεμών εμπορικών συμβάσεων - Αίτηση αναστολής εκτελέσεως - Προδήλως απαράδεκτο της ενστάσεως ελλείψεως νομιμότητας επί της οποίας στηρίζεται η αίτηση - Απαράδεκτο της αιτήσεως)
   2013/C 298/08
   Γλώσσα διαδικασίας: η αγγλική
   
      Διάδικοι
   
   
      Αιτούσα: Iran Liquefied Natural Gas Co. (Τεχεράνη, Ιράν) (εκπρόσωποι: J. Grayston, solicitor, G. Pandey, P. Gjørtler και D. Rovetta, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: M. Bishop και A. De Elera)
   
      Αντικείμενο
   
   Αίτηση αναστολής εκτελέσεως, αφενός, της αποφάσεως 2012/635/ΚΕΠΠΑ του Συμβουλίου, της 15ης Οκτωβρίου 2012, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ L 282, σ. 58), και του εκτελεστικού κανονισμού (ΕΕ) 945/2012 του Συμβουλίου, της 15ης Οκτωβρίου 2012, για την εφαρμογή του κανονισμού (ΕΕ) 267/2012 σχετικά με περιοριστικά μέτρα κατά του Ιράν (ΕΕ L 282, σ. 16), στο μέτρο που με τις πράξεις αυτές περιελήφθη το όνομα της αιτούσας στον κατάλογο των προσώπων και οντοτήτων επί των οποίων εφαρμόζονται τα περιοριστικά μέτρα, και, αφετέρου, του άρθρου 1, σημείο 5, του κανονισμού (ΕΕ) 1263/2012 του Συμβουλίου, της 21ης Δεκεμβρίου 2012, για την τροποποίηση του κανονισμού 267/2012 (ΕΕ L 356, σ. 34), στο μέτρο που η πράξη αυτή καθιστά αδύνατη την εκτέλεση των συμβάσεων που συνήψε η αιτούσα με εταίρους εγκατεστημένους στην Ευρωπαϊκή Ένωση
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει την αίτηση ασφαλιστικών μέτρων.
            
         
               2)
            
            
               Επιφυλάσσεται ως προς τα δικαστικά έξοδα.